Ιβηρικόν Χερσόνησος

Τ' Ιβηρικόν η χερσόνησος εν ση δύσαν τ' Ευρώπης κι ανήκει σα ασ' όλεα τα τρανά τα χερσονησία νατς. Λέγνατεν και Ιβηρία. Αούτο τ' όνεμαν εξέβεν ασον λαόν τ' Ιβηρίων π' έτον ακαικά σ' αρχαία τα χρόνε. Σα λατινικά επαίρεν τόνεμαν Hispania. Επεκεί εξέβαν τοσημερνά τονέματα España και Ισπανία.  
Τ' Ιβηρικόν τη χερσόνησο και τη Γαλλίαν χωρίζνε τα ρασία τη Πυρηναίων. Σα νοτιοδυτικά, δυτικά και βόρεια βρέχκεται ασόν Ατλαντικόν τον ωκεανόν και ανατολικά και νοτιοανατολικά ασήν Μεσόγειον τη θάλασσαν. Το τζιπ νότιον σημείον ατ'ς εν το Γιβραλτάρ, σην Αφρικήν καικά. Έχ' τρανόν ποταμόν τον Τάγον.

Έχ' έκτασην άμον ντ' έχνε η Γαλλίαν και το Βέλγιον εντάμαν, σα 580.000 τ. χλμ. εξόν τ' ισπανικών νησίων Βαλεαρίδας και Κανάραι και τα πορτογαλικά τ' Αζόρε και τη Μαδέραν. Σ' Ιβηρικόν τη χερσόνησον ευρίσκουνταν τ' ευρωπαϊκά τα κράτη τ' Ισπανίας, τη Πορτογαλίας, τ' Ανδόρρας και ο βράχος τη Γιβραλτάρ.

Την μορφήν ατ'ς δίνε διάφορα ρασιοσειράς, τα «σιέρας» (Sierra). Τ' ασ' όλεν ψηλά εν η «Σιέρα ντε λα Ντεμάντα» (2308 μ.), η «Σιέρα Ναβάντα», η «Σιέρα ντε Μουκάθιο» (2317 μ.) και η «Σιέρα ντε Σεμπολλιέρα» (2178 μ.). 

 Κράτε κι εδάφε 
 20px Ανδόρρα
 20px Ισπανία
 20px Πορτογαλία
 20px Γιβραλτάρ
 20px Γαλλία

Ιβηρικον Χερσονησος
Ιβηρικον Χερσονησος